APSTIPRINĀTS

 ar iepirkuma komisijas

2024.gada 11.decembra sēdes protokolu Nr.KF-2.3./5

SIA “LDZ CARGO”

Sarunu procedūras ar publikāciju

“Dzelzceļa kravas vagonu nogādāšana no Ukrainas dzelzceļa uz Latvijas dzelzceļu”

NOLIKUMS

(iepirkuma identifikācijas Nr. CRG 2024/2)

Rīga, 2024

1. **vispārīgĀ informācijA**
	1. Nolikumā ir lietoti šādi termini:
		1. **sarunu procedūra** vai Iepirkums - sarunu procedūra ar publikāciju “Dzelzceļa kravas vagonu nogādāšana no Ukrainas dzelzceļa uz Latvijas dzelzceļu”;
		2. **komisija** – SIA ”LDZ CARGO” izveidota iepirkuma komisija;
		3. **nolikums**– sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. **ieinteresētais piegādātājs** – piegādātājs, kas izteicis vēlmi piedalīties sarunu procedūrā un saņēmis nolikumu;
		5. **pasūtītājs** – SIA “LDZ CARGO”.
		6. **pretendents** – piegādātājs, kas ir iesniedzis piedāvājumu sarunu procedūrai.
	2. **Informācija par pasūtītāju:**
		1. SIA “LDZ CARGO”, vienotais reģistrācijas Nr. 40003788421, PVN reģistrācijas Nr. LV40003788421, juridiskā adrese: Dzirnavu iela 147 k-1, Rīga, LV-1050, Latvija, konts LV08RIKO0000082999854, AS Luminor Bank Latvijas filiāle, Kods RIKOLV2X.
		2. **Pasūtītāja kontaktpersona:**

komisijas sekretāre – SIA “LDZ CARGO” Rīgas reģiona saimniecības nodaļas vadītāja Inese Stendzeniece, Tālruņa numurs 25719192, e-pasta adrese: Inese.Stendzeniece@ldz.lv.

* 1. **Sarunu procedūras dokumentu pieejamība, informācijas sniegšana par Iepirkumu un datu apstrāde**
		1. Pasūtītājs nodrošina brīvu un tiešu elektronisku pieeju nolikumam un komisijas sniegtajiem skaidrojumiem pasūtītāja tīmekļvietnē <https://ldzcargo.ldz.lv/> sadaļā “*Iepirkumi*”.
		2. Ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju nolikumam, pasūtītājs to izsūta vai izsniedz ieinteresētajiem piegādātājiem 3 (trīs) dienu laikā pēc tam, kad saņemts pieprasījums.
		3. Ieinteresētajam piegādātājam ir pienākums sekot līdzi pasūtītāja tīmekļvietnē <https://ldzcargo.ldz.lv/> sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
		4. Ja ieinteresētais piegādātājs laikus (ne vēlāk kā 3 (trīs) dienas pirms piedāvājuma iesniegšanas termiņa beigām) iesniedza pasūtītāja kontaktpersonai pieteikumu ar lūgumu sniegt papildu informāciju par Iepirkumu, pasūtītājs 2 (divu) darbdienu laikā pēc attiecīga pieteikuma saņemšanas sagatavo un ievieto informāciju tīmekļvietnē,kur ir izsludināts Iepirkums, kā arī elektroniskā formā nosūta atbildi pieteikuma iesniedzējam uz tā norādīto e-pastu.
		5. Pretendentam informāciju par sarunu procedūras rezultātiem pasūtītājs izsūta uz e-pastu un pēc pieprasījuma – pa pastu.
		6. Iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir SIA “LDZ CARGO”.
	2. **Piedāvājumu iesniegšanas, atvēršanas vieta, datums, laiks un kārtība**
		1. Piedāvājumu sarunu procedūrai **jāiesniedz līdz** **2024.gada 18.decembra plkst. 23:00.**
		2. Piedāvājumu (šo noteikumu 3.2.punktā minētos dokumentus) dalībai sarunu procedūrā iesniedz elektroniskā veidā, parakstot to ar drošu elektronisko parakstu vai parakstītu un ieskanētu PDF formā (ja nepieciešams, aizsargājot ar drošu elektronisku atslēgu un paroli. Šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām) un nosūtot uz e-pasta adresi: inese.stendzeniece@ldz.lv.
		3. Komisija iesniegtos piedāvājumus atver pēc piedāvājumu iesniegšanas termiņa beigām - **2024.gada 19.decembra plkst. 10:00.**
		4. Pretendentam nav atļauts iesniegt piedāvājuma variantus.
		5. Piedāvājumi, kas tiks iesniegti pēc piedāvājumu iesniegšanai noteiktā termiņa netiks skatīti, tie tiks atgriezti atpakaļ iesniedzējiem bez izskatīšanas.
		6. Ja komisija saņēmusi piedāvājuma atsaukumu vai grozījumu, to atver pirms piedāvājuma.
		7. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās) ietvertos nosacījumus.
		8. Piedāvājumu atvēršana tiek veikta komisijas sēdē, nepiedaloties pretendentu pārstāvjiem. Komisija piedāvājumus atver to iesniegšanas secībā un nolasa pretendenta nosaukumu, piedāvājuma iesniegšanas laiku, piedāvāto cenu.
	3. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
1. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmets:** Pasūtītājam piederošo 50 privātā parka dzelzceļa kravas vagonu, turpmāk – Vagoni, nogādāšana no Ukrainas dzelzceļa uz staciju Daugavpils.
	2. **Pakalpojuma izpildes termiņš:**
		1. līguma izpildei 90 kalendārā dienas;
		2. katram vagonam 45 kalendārā dienas no Akta par Vagonu nodošanu Izpildītajam parakstīšanas brīža;
	3. **Vagonu atrašanas stacija** - Tovkačivsk (ТОВКАЧІВСЬК, 34720 , Ukraina).
2. **PRETENDENTU izslēgšanas noteikumi, ATLASES PRASĪBAS UN PIEDĀVĀJUMĀ IESNIEDZAMĀ INFORMĀCIJA UN DOKUMENTI**
	1. **Pretendentu izslēgšanas noteikumi.** Iepirkuma komisija izslēdz pretendentu no turpmākās dalības sarunu procedūrā, kā arī neizskata piedāvājumu jebkurā no šādiem gadījumiem:
		1. ja ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
		2. ja ir konstatēts, ka pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR*[[1]](#footnote-1)*;
		3. ja pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;
		4. pretendents ir sniedzis nepatiesu informāciju, lai apliecinātu atbilstību šajā punktā minētajiem izslēgšanas nosacījumiem vai kvalifikācijas prasībām, vai nav sniedzis prasīto informāciju;
		5. ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi.
		6. *Pasūtītājs ir tiesīgs pieprasīt no pretendenta jebkurā brīdī iesniegt kompetentu institūciju izdotus dokumentus, kas apliecina, ka uz pretendentu neattiecas 3.1. punktā minētie izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.*
	2. **Piedāvājumā iekļauj šādus dokumentus:**
		1. pieteikumu dalībai sarunu procedūrā (Nolikuma 1.pielikums);
		2. kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu, *ja piedāvājumu neparaksta pretendenta likumiskais pārstāvis*;
		3. Starptautisko un Latvijas Republikas nacionālo sankciju likumā noteikto ierobežojumu pārbaudei (Nolikuma 3.1.5.punkts) nepieciešamās ziņas sankciju, kuras varētu ietekmēt līguma izpildi, pārbaudei iesniedz, aizpildot Nolikuma 4.pielikumā pievienoto formu*Sadarbības partnera identifikācijas veidlapa juridiskām personām.*
	3. **Piedāvājuma noformēšana:**
		1. piedāvājuma un tam pievienoto dokumentu izstrādāšanā un noformēšanā pretendents ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība”, Elektronisko dokumentu likuma un Dokumentu juridiskā spēka likuma prasības un (attiecībā uz dokumentu parakstīšanu, dokumentu atvasinājumu, tulkojumu noformēšanu, apliecināšanu u.tml.);
		2. informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu sniedzēju iepirkumu likumā ir noteikta par vispārpieejamu informāciju.
	4. **Piedāvājuma cena:**
		1. cena norādāma EUR (bez PVN);
		2. cenā jābūt iekļautiem visiem pretendenta izdevumiem, kas saistīti ar pakalpojuma kvalitatīvu izpildi pilnā apjomā un termiņā, t.sk., darba organizācijas un materiālu izdevumi, administratīvās un personāla izmaksas, sociālie u.c. nodokļi (izņemot PVN), pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
		3. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma izpildi) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
		4. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši Nolikuma prasībām.
3. **piedāvājumu vērtēšana**
	1. **Piedāvājumu izvēles kritērijs:** sarunu procedūras nolikuma prasībām atbilstošs izdevīgākais piedāvājums ar zemāko piedāvājuma cenu par Pasūtītājam piederošo 50 privātā parka dzelzceļa kravas vagonu, nogādāšanu no Ukrainas dzelzceļa uz staciju Daugavpils.
	2. **Piedāvājuma pārbaude:**
		1. pēc sarunu procedūras piedāvājuma atvēršanas iepirkuma komisija bez pretendenta piedalīšanās veic piedāvājuma atbilstības pārbaudi Nolikuma prasībām. Ja piedāvājums vai pretendents neatbilst Nolikuma prasībām, iepirkuma komisija var noraidīt piedāvājumu un var izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, iepirkuma komisija vērtē to būtiskumu un lemj par piedāvājuma noraidīšanas pamatotību;
		2. piedāvājuma pārbaudes laikā iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus;
		3. piedāvājuma pārbaudes gaitā iepirkuma komisija ir tiesīga pieprasīt no pretendenta papildus informāciju;
		4. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi.
	3. **Sarunas ar pretendentu:** sarunas ar pretendentu rīko (pēc nepieciešamības) pēc piedāvājuma pārbaudes, ja:
		1. pretendenta piedāvājums neatbilst Nolikumam;
		2. nepieciešams vienoties par iespējamām izmaiņām sarunu procedūras priekšmetā;
		3. nepieciešams vienoties par līguma projekta būtiskiem noteikumiem;
		4. nepieciešams vienoties par Pasūtītājam iespējami izdevīgāku cenu un samaksas noteikumiem.
	4. **Lēmuma pieņemšana:**
		1. pēc piedāvājuma pārbaudes (un sarunām, ja nepieciešams)iepirkuma komisija pieņem lēmumu par sarunu procedūras rezultātu, vai sarunu procedūras izbeigšanu, vai sarunu procedūras pārtraukšanu;
		2. iepirkuma komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums;
		3. iepirkuma komisijas lēmuma par sarunu procedūras rezultātu un līguma slēgšanu apstiprināšana SIA “LDZ CARGO” iekšējos normatīvajos aktos noteiktajā kārtībā ir pamats līguma noslēgšanai.
	5. **Rezultāta paziņošana un līguma noslēgšana:**
		1. Pasūtītājs pēc sarunu procedūras rezultāta apstiprināšanas 5 (piecu) darba dienu laikā rakstiski paziņo pretendentam par tiesību piešķiršanu slēgt līgumu, vai arī informē pretendentu par piedāvājuma noraidīšanu;
		2. ja pretendents Pasūtītāja paziņojumā minētajā termiņā, kas nav īsāks par 10 (desmit) darba dienām no paziņojuma nosūtīšanas brīža, nenoslēdz līgumu, uzskatāms, ka viņš atteicies no piešķirtajām tiesībām sniegt pakalpojumu, par ko tiek noformēts protokols. Iepirkuma komisija šādā gadījumā pieņem lēmumu par sarunu procedūras izbeigšanu bez rezultāta.
	6. **Citi noteikumi:** Pasūtītājs finansiālu vai citu apsvērumu dēļ ir tiesīgs palielināt vai samazināt sarunu procedūras priekšmeta apjomu.

**Pielikumā:**

**1.pielikums** – Pieteikums dalībai sarunu procedūrā /forma/;

**2.pielikums** – Līguma projekts;

**3.pielikums** - Tehniskā specifikācija;

**4.pielikums** – Sadarbības partnera identifikācijas veidlapa juridiskām personām.

**1.pielikums**

Nolikumam

„Dzelzceļa kravas vagonu nogādāšana

no Ukrainas dzelzceļa uz Latvijas dzelzceļu”

*[pretendenta uzņēmuma veidlapa]*

2024.gada \_\_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ**

**„ Dzelzceļa kravas vagonu nogādāšana no Ukrainas dzelzceļa uz Latvijas dzelzceļu”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_\_\_,

 (pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību SIA “LDZ CARGO” organizētajā sarunu procedūrā **„** Dzelzceļa kravas vagonu nogādāšana no Ukrainas dzelzceļa uz Latvijas dzelzceļu**”** (turpmāk – sarunu procedūra);

2. piedāvā veikt dzelzceļa kravas vagonu nogādāšanu no Ukrainas dzelzceļa uz Latvijas dzelzceļu saskaņā ar līguma projekta un tā pielikumu (t.sk., Tehniskās specifikācijas - Nolikuma 3.pielikums) nosacījumiem **par šādu cenu:**

|  |  |  |  |
| --- | --- | --- | --- |
| **Nr.****p.k.** | **Pakalpojuma nosaukums****un darbu apraksts** | **Izmaksas par vienu vagonu, EUR (bez PVN)** | **Izmaksas par 50 vagoniem, EUR (bez PVN)** |
| 1. | Privātā parka dzelzceļa kravas vagona nogādāšanu no dzelzceļa stacijas Tovkačivsk (ТОВКАЧІВСЬК, 34720 , Ukraina) uz dzelzceļa staciju Daugavpils (11000, Latvija) |  |  |

1. apliecina, ka neatbilst nevienam no Nolikumā 3.1. punktā minētajiem pretendentu izslēgšanas gadījumiem;
2. apliecina, ka ir informēts, ka, izpildoties kādam no Nolikumā 3.1.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
3. apliecina, ka Nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus Nolikuma noteikumus, kā arī slēgt līgumu atbilstoši Nolikuma pievienotajam līguma projektam;
4. atzīst sava piedāvājuma derīguma termiņu ne mazāk kā 100 dienas no piedāvājuma atvēršanas dienas;
5. apliecina, ka piedāvājuma kopējā summā ir iekļautas visas izmaksas, kas saistītas ar pakalpojuma kvalitatīvu izpildi pilnā apjomā un termiņā, t.sk., ekspedīcijas, kraušanas, manevru, pārvadāšanas un citu līgumu noslēgšana un to ietvaros saņemto pakalpojumu apmaksa, administratīvās un personāla izmaksas, sociālie u.c. nodokļi (izņemot PVN), saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
6. garantē, ka pakalpojums tiks sniegts atbilstošā apjomā, kvalitātē un termiņā, kurus paredz Nolikuma (t.sk. Tehniskās specifikācijas un līguma projekta) nosacījumi;
7. garantē, ka pakalpojuma izpildē tiks pieaicināti kvalificēti speciālisti, lai nodrošinātu Tehniskajā specifikācijā minētā pakalpojuma izpildi;
8. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt VAS “Latvijas dzelzceļš”, iepirkuma komisijas vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkumā;
9. apliecina*,* ka pretendents nav iekļauts un uz to nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam;
10. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
11. apliecina, ka iepirkuma līguma izpildē netiks izmantots SIA “LDZ CARGO” neatļauts darbaspēks un citi resursi;
12. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

 (paraksts)

Pretendenta adrese un bankas rekvizīti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, **oficiālā e-pasta adrese** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2.pielikums**

 Nolikumam

„ Dzelzceļa kravas vagonu nogādāšana

no Ukrainas dzelzceļa uz Latvijas dzelzceļu

PROJEKTS

**LĪGUMS Nr.\_\_\_\_\_\_\_**

|  |  |
| --- | --- |
| Rīgā | *Līguma datums ir pēdējā paraksta laika zīmoga datums* |

**SIA “LDZ CARGO”**, turpmāk – Pasūtītājs, kuru saskaņā ar statūtiem pārstāv valdes priekšsēdētājs Aļgirds Miķelsons un valdes loceklis Raimonds Freimanis, no vienas puses, un

**\_\_\_\_\_\_\_\_\_\_\_\_\_\_\_\_**, turpmāk – Izpildītājs, kuru saskaņā ar \_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_, no otras puses, kopā saukti - Puses,

ievērojot Pasūtītāja rīkotās sarunu procedūras ar publikāciju “\_\_\_\_\_\_\_\_\_\_\_\_\_\_” rezultātus, kas apstiprināti ar Pasūtītāja valdes \_\_\_\_.\_\_\_\_.202\_\_ lēmumu Nr.\_\_\_\_\_\_\_\_\_\_,

noslēdz šādu līgumu, turpmāk – Līgums.

1. **Līguma priekšmets**
	1. Izpildītājs apņemas veikt Pasūtītājam piederošo privātā parka dzelzceļa kravas vagonu, turpmāk – Vagoni, nogādāšanu no Ukrainas dzelzceļa uz Latvijas Daugavpils staciju, turpmāk – Pakalpojumi, bet Pasūtītājs apņemas samaksāt Izpildītājam Līgumā noteikto maksu par Pakalpojumiem.
	2. Vagonu skaits, saraksts un to atrašanās vieta ir norādīta Līguma 1.pielikumā.
2. **Līguma summa un norēķinu kārtība**
	1. Maksa par Pakalpojumiem ir **\_\_\_\_\_\_\_\_\_\_\_\_ EUR** un \_\_\_% PVN par viena Vagona nogādāšanu no 1. pielikumā noradītajam stacijām uz Daugavpils dzelzceļa staciju.
	2. Līguma 2.1.punktā minētajā Pakalpojuma maksā ietilpst visas darbības, kuras ir nepieciešamas, lai Vagonus nogādātu līdz Daugavpils stacijai, tostarp:
		1. Pakalpojumu sniegšanai nepieciešamo ekspedīcijas, kraušanas, manevru, pārvadāšanas un citu līgumu noslēgšana un to ietvaros saņemto pakalpojumu apmaksa;
		2. Vagonu pārvadāšanas pa dzelzceļu dokumentu sagatavošana, Vagonu nosūtīšana, pārvadāšanas pa dzelzceļu tarifa, dīkstāves maksas un papildpakalpojumus apmaksa pa Ukrainas, Polijas, Lietuvas, Latvijas un Baltkrievijas teritorijām;
		3. Vagonu noņemšana no sliedēm, izjaukšana, iekraušana autotransportā (ja nepieciešams), nostiprināšana un pārvadāšana ar autotransportu (ja nepieciešams), Vagonu izkraušana un novietošana uz sliedēm;
		4. VU-26 formas un citu aktu noformēšana;
		5. dīkstāves maksas samaksa par laiku no aktu par Vagonu nodošanu Izpildītajam parakstīšanas brīža līdz vagonu atkreditēšanai Daugavpils stacijā.
		6. visu citu nepieciešamo darbību veikšana, kas nepieciešams Pakalpojumu sniegšanai.
	3. Samaksu par Pakalpojumiem Pasūtītājs maksā Izpildītājam šādā kārtībā:
		1. pēc tam, kad Puses ir saskaņojušas Vagonu skaitu attiecīgajā partijā (Līguma 3.2.punkts) Izpildītājs iesniedz Pasūtītājam priekšapmaksas rēķinu par 50% no attiecīgās partijas Pakalpojuma maksas summas (Līguma 2.1.punktā noteiktā maksa reizināta ar Vagonu skaitu partijā) samaksu;
		2. pēc tam, kad Pasūtītājs no attiecīgās partijas ir saņēmis pēdējo Vagonu Daugavpils stacijā, Izpildītājs iesniedz Pasūtītājam rēķinu par atlikušās attiecīgās partijas Pakalpojumu maksas summas samaksu;
		3. Līguma 2.3.1.punktā minētos rēķinus Izpildītājs sagatavo elektroniski un nosūta uz Pasūtītāja e-pasta adresi cargo.rekini@ldz.lv;
		4. saņemtos rēķinus Pasūtītājs apmaksā 10 darba dienu laikā.
3. **Pakalpojumu sniegšanas kārtība un termiņi**
	1. Pēc Līguma parakstīšanas Pasūtītājs iesniedz Izpildītajam pilnvaru Pakalpojumu sniegšanai.
	2. Vagonu partijas pieņemšanas un nodošanas datumus un laiku Pasūtītājs un Izpildītājs saskaņo atsevišķi, savstarpēji apmainoties ar rakstisku informāciju ar e-pasta starpniecību (kontaktpersonas noradītas Līguma 3.6.punkts). Saskaņotie Vagonu nodošanas un pieņemšanas termiņi ir saistoši gan Pasūtītājam, gan Izpildītājam.
	3. Vagonu nodošana Izpildītājam un to atgriešana Pasūtītājam tiek noformēta ar pieņemšanas un nodošanas aktiem, kurus paraksta Pušu pilnvarotās personas, turpmāk – Akts(i).
	4. Aktā norāda Līguma numuru, Vagonu numurus, datumu, kad Vagoni nodoti Izpildītājam vai ir atgriezti Pasūtītājam, Vagonu bojājumi ja tādi bija konstatēti.
	5. Izpildītājs patstāvīgi noslēdz Pakalpojumu sniegšanai nepieciešamos līgumus (ekspedēšanas, kraušanas, pārvadājumu līgumu, u.c.) un veic samaksu par šo komersantu sniegtajiem pakalpojumiem.
	6. Izpildītājs informē Pasūtītāju par katru transportēšanas maršrutā esošo valstu robežu šķēršanu 48 stundu laikā attiecībā par katru Vagonu.
	7. Līguma izpildei Puses nozīmē savas kontaktpersonas:
		1. no Pasūtītāja puses: Raimonds Mazaļevskis, tālrunis +371 20297540, e-pasts

raimonds.mazalevskis@ldz.lv;

* + 1. no Izpildītāja puses:\_\_\_\_\_\_\_\_\_\_\_\_\_.
1. **Pušu tiesības un pienākumi**
	1. Pasūtītājam ir tiesības:
		1. pieprasīt Izpildītājam informāciju par Pakalpojuma sniegšanas gaitu un katra Vagona atrašanās vietu;
		2. mainīt staciju, līdz kuram Vagons Pakalpojuma ietvaros ir jāpiegādā, ja tas nesadārdzina izmaksas, kas iekļautas Līguma 2.1.punktā noteiktajā Pakalpojuma maksā un attiecīgais Vagons vēl nav nodots pārvadāšanai dzelzceļa pārvadātājam.
	2. Pasūtītājam ir pienākums:
		1. sniegt Izpildītājam visu nepieciešamo informāciju un dokumentus, kas nepieciešami Pakalpojumu sniegšanai;
		2. izsniegt Izpildītajam pilnvaru Pakalpojumu sniegšanai;
		3. par saviem līdzekļiem novērst Vagona bojājumus vai atlīdzināt Izpildītajam ar Vagona atjaunošanu saistītos izdevumus, ja bojājums konstatēts pirms Akta par Vagonu nodošanu Izpildītajam parakstīšanas un traucē Izpildītajam sniegt Pakalpojumu;
		4. apmaksāt dīkstāves maksu līdz brīdim, kad ir parakstīts Akts par Vagonu nodošanu Izpildītajam.
		5. norēķināties ar Izpildītāju Līguma 2.punktā noteiktajā kārtībā.
	3. Izpildītājam ir tiesības:
		1. noteikt Vagonu pārvadāšanas veidu un maršrutu;
		2. Pakalpojumu sniegšanai savā vārdā piesaistīt trešās personas un noslēgt ar tām Vagonu nogādāšanai nepieciešamos pārvadājuma, kraušanas, ekspedīcijas u.c. līgumus.
	4. Izpildītājam ir pienākums:
		1. nodrošināt Vagonu nogādāšanu Pasūtītājam Daugavpils stacijā 45 kalendāru dienu laikā no Akta par Vagonu nodošanu Izpildītajam parakstīšanas brīža;
		2. pēc pieprasījuma sniegt Pasūtītājam informāciju par Pakalpojumu sniegšanas gaitu;
		3. ja Pakalpojumu sniegšanas laikā Vagoniem tiek nodarīti bojājumi:
			1. nekavējoties paziņot par to Pasūtītājam;
			2. gādāt par pienācīgiem pierādījumiem, kas apliecina bojājumu rašanos un pēc pieprasījuma nosūtīt tos Pasūtītājam;
			3. piedalīties cēloņu noskaidrošanā, lai noteiktu, kura persona ir atbildīga par bojājumu rašanos;
			4. saskaņojot ar Pasūtītāju par saviem līdzekļiem novērst Vagonam nodarītos bojājumus vai atlīdzināt Pasūtītājam ar Vagona atjaunošanu saistītos izdevumus, ja bojājums radies Izpildītāja vai tā piesaistītā apakšuzņēmēja vainas dēļ;
			5. iesniegt Pasūtītājam pārvadāšanas dokumentu oriģinālus un pierādījumus, kas apliecina bojājuma rašanos un par to atbildīgo personu, ja bojājums radies dzelzceļa pārvadātāja dēļ un saskaņā ar normatīvo aktu prasībām pretenziju pārvadātājam ir tiesīgs iesniegt tikai Pasūtītājs kā Vagonu īpašnieks.
2. **Pušu atbildība**
	1. Par Vagoniem nodarītajiem bojājumiem, kas radušies Izpildītāja vai tā Pakalpojumu izpildei piesaistīto komersantu dēļ Pasūtītāja priekšā tieši atbildīgs ir Izpildītājs, izņemot gadījumu, ja saskaņā ar normatīvo aktu prasībām pretenziju vainīgajai personai ir tiesīgs iesniegt tikai Pasūtītājs kā Vagonu īpašnieks.
	2. Puse atbild otrai Pusei par visiem zaudējumiem, ko tā ir nodarījusi otrai Pusei ar Līguma neizpildi vai nepienācīgu izpildi.
	3. Puse tiek atbrīvota no atbildības par šī līguma neizpildi vai nepienācīgu izpildi, ja šāda neizpilde vai nepienācīga izpilde iestājusies nepārvaramas varas dēļ. Ar nepārvaramu varu saprot apstākļus, kuru iestāšanos Puses neparedzēja un nevarēja paredzēt Līguma noslēgšanas brīdī, un kas nepakļaujas Pušu saprātīgai kontrolei. Pie šādiem apstākļiem pieskaitāmi ugunsgrēki, dabas stihijas, karadarbība, valsts varas un pārvaldes institūciju darbība u.c.
3. **Līguma termiņš un izbeigšanas kārtība**
	1. Līgums stājas spēkā no tā abpusējas parakstīšanas dienas un ir spēkā līdz Pušu saistību pilnīgai izpildei.
	2. Pusēm ir tiesības izbeigt Līgumu, rakstveidā par to paziņojot otrai Puse. Šādā gadījumā, ja Puses rakstveidā nevienojas citādi, Līguma darbība tiek pārtraukta attiecībā uz tiem Vagoniem, kuru izvešana no Ukrainas vēl nav uzsākta. Savukārt attiecībā par tiem Vagoniem, kurus Izpildītājs jau ir uzsācis izvest, Pakalpojumi tiek sniegti līdz pilnīgai saistību izpildei.
4. **Pušu biznesa ētikas pamatprincipi**
	1. Izpildītājs parakstot Līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
	2. Izpildītājam ir pienākums nekavējoties informēt VAS “Latvijas dzelzceļš” izmantojot ziņošanas iespējas koncerna mājas lapā www.ldz.lv, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Izpildītājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Izpildītāju likumā noteiktajā kārtībā un apjomā.
	3. Ja Izpildītāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Izpildītājam ir pienākums par to nekavējoties informēt VAS “Latvijas dzelzceļš” Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
5. **Personas datu aizsardzība**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto  kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
6. **Noslēguma noteikumi**
	1. Puses var grozīt un papildināt Līgumu, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm.
	2. Visus strīdus un domstarpības, kas Pusēm rodas saistībā ar šī līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina nodot to izskatīšanai Latvijas Republikas Rīgas pilsētas tiesā saskaņā ar Latvijas Republikas normatīvajiem aktiem.
	3. Līgums ir sagatavots un parakstīts elektroniski.
7. **Pušu paraksti un rekvizīti**

|  |  |
| --- | --- |
| **Pasūtītājs**SIA “LDZ CARGO” vien.reģ. Nr.40003788421 jur.adrese: Dzirnavu iela 147 k-1, Rīga, Latvija, LV-1050 konta Nr. LV31RIKO0000082991001 AS “Luminor Bank” Latvijas filiāle SWIFT: RIKOLV2X\_\_\_\_\_\_\_\_\_\_\_\_\_\_\_\_\_\_\_/ A.Miķelsons /\_\_\_\_\_\_\_\_\_\_\_\_\_\_\_\_\_\_\_/R.Freimanis/  | **Izpildītājs**\_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_ / |

**3.pielikums**

 Nolikumam

„ Dzelzceļa kravas vagonu nogādāšana

no Ukrainas dzelzceļa uz Latvijas dzelzceļu

**Līguma 1.pielikums**

**TEhniskā specifikācija**

Vagonu saraksts

| Nr.pk. | Vagona numursnumurs | Modelis | Izgatavošanas datums | Taras masa, t |
| --- | --- | --- | --- | --- |
| 1 | 95012308 | 19-7053-02 | 2012.10.31 | 23,3 |
| 2 | 95029641 | 19-7053-02 | 2012.11.21 | 23,2 |
| 3 | 95694923 | 19-7016 | 2009.07.30 | 23,6 |
| 4 | 95696902 | 19-7016 | 2009.07.30 | 23,5 |
| 5 | 95697785 | 19-7016 | 2009.08.05 | 23,6 |
| 6 | 95698056 | 19-7016 | 2009.08.06 | 23,6 |
| 7 | 95698122 | 19-7016 | 2009.08.14 | 23,6 |
| 8 | 95698452 | 19-7016 | 2009.09.10 | 23,4 |
| 9 | 95698635 | 19-7016 | 2009.09.22 | 23,6 |
| 10 | 95698684 | 19-7016 | 2009.09.22 | 23,4 |
| 11 | 95698767 | 19-7016 | 2009.09.23 | 23,5 |
| 12 | 95698783 | 19-7016 | 2009.09.23 | 23,5 |
| 13 | 95698908 | 19-7016 | 2009.09.24 | 23,5 |
| 14 | 95698916 | 19-7016 | 2009.09.24 | 23,5 |
| 15 | 95698932 | 19-7016 | 2009.09.25 | 23,5 |
| 16 | 95699005 | 19-7016 | 2009.09.28 | 23,5 |
| 17 | 95699054 | 19-7016 | 2009.09.28 | 23,5 |
| 18 | 95699088 | 19-7016 | 2009.09.28 | 23,6 |
| 19 | 95699187 | 19-7016 | 2009.09.29 | 23,6 |
| 20 | 95699229 | 19-7016 | 2009.09.29 | 23,4 |
| 21 | 95699245 | 19-7016 | 2009.09.29 | 23,4 |
| 22 | 95699260 | 19-7016 | 2009.09.29 | 23,5 |
| 23 | 95699278 | 19-7016 | 2009.09.29 | 23,5 |
| 24 | 95699302 | 19-7016 | 2009.09.30 | 23,4 |
| 25 | 95699286 | 19-7016 | 2009.09.29 | 23,5 |
| 26 | 95699310 | 19-7016 | 2009.09.30 | 23,5 |
| 27 | 95699344 | 19-7016 | 2009.09.30 | 23,6 |
| 28 | 95699377 | 19-7016 | 2009.10.05 | 23,5 |
| 29 | 95845772 | 19-7016 | 2009.10.07 | 23,5 |
| 30 | 95845814 | 19-7016 | 2009.10.09 | 23,5 |
| 31 | 95845830 | 19-7016 | 2009.10.12 | 23,6 |
| 32 | 95846036 | 19-7016 | 2009.10.15 | 23,7 |
| 33 | 95846077 | 19-7016 | 2009.10.16 | 23,7 |
| 34 | 95846085 | 19-7016 | 2009.10.17 | 23,6 |
| 35 | 95846135 | 19-7016 | 2009.10.17 | 23,7 |
| 36 | 95871844 | 19-7053-02 | 2012.09.11 | 23,2 |
| 37 | 95871919 | 19-7053-02 | 2012.09.13 | 23 |
| 38 | 95871935 | 19-7053-02 | 2012.09.13 | 23 |
| 39 | 95871943 | 19-7053-02 | 2012.09.13 | 23 |
| 40 | 95871950 | 19-7053-02 | 2012.09.13 | 23,1 |
| 41 | 95871976 | 19-7053-02 | 2012.09.13 | 23,1 |
| 42 | 95872040 | 19-7053-02 | 2012.09.18 | 23,1 |
| 43 | 95872057 | 19-7053-02 | 2012.09.18 | 23,1 |
| 44 | 95872065 | 19-7053-02 | 2012.09.18 | 23,1 |
| 45 | 95872081 | 19-7053-02 | 2012.09.19 | 23,2 |
| 46 | 95872115 | 19-7053-02 | 2012.09.19 | 23,2 |
| 47 | 95872123 | 19-7053-02 | 2012.09.19 | 23,2 |
| 48 | 95872131 | 19-7053-02 | 2012.09.19 | 23,1 |
| 49 | 95872164 | 19-7053-02 | 2012.09.28 | 23,2 |
| 50 | 95872248 | 19-7053-02 | 2012.09.25 | 23,2 |

Pasūtītajam nepieciešams izvest 50 privātā parka dzelzceļa kravas vagonus no dzelzceļa stacijas Tovkačivsk (ТОВКАЧІВСЬК, 34720, Ukraina) uz dzelzceļa staciju Daugavpils (11000, Latvija). Visi vagoni atrodas Ukrainas teritorijā pēc pagaidu ievešanas procedūras. Visiem Vagoniem iztecējies plānveida remonta termiņš. Vagonu pārsūtīšanai pa dzelzceļu nepieciešams noformēt VU-26 formas aktus. Šobrīd Vagoni tiek uzglabāti Tovkačivsk stacijā par Pasūtītajā līdzekļiem, parādu par dīkstāves apmaksu nav. Pēc pieņemšanas/nodošanas aktu parakstīšanas dīkstāves maksu, ja tāda radīsies, apmaksa Pretendents (Izpildītājs).

**4.pielikums**

 Nolikumam

 **„** Dzelzceļa kravas vagonu nogādāšana no Ukrainas dzelzceļa uz Latvijas dzelzceļu**”**

**SADARBĪBAS PARTNERA IDENTIFIKĀCIJAS VEIDLAPA
JURIDISKĀM PERSONĀM**

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, **SIA “LDZ Cargo”** lūdz iesniegt nepieciešamo informāciju, aizpildot šo veidlapu:

1. Juridiskās personas (arī personālsabiedrības biedru) nosaukums:

1. Reģistrācijas numurs/ analogs lielums:

1. Reģistrācijas valsts:

1. Pārstāvēttiesīgās personas:

Pārstāvēttiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Valde:

Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Padome (ja ir izveidota):

Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Patiesais labuma guvējs/i (PLG)2:

Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē *patiesais labuma guvējs* ir *fiziskā persona,* kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:

1. fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
2. fiziska persona, kura tiešā vai netiešā veidā kontrolē uzņēmuma darbību;

Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1, PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita.

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG.

PLG nav iespējams noskaidrot, jo sadarbības partneris ir:

[ ]  atvasināta publiska persona;

[ ]  tiešās pārvaldes iestāde vai pastarpinātās pārvaldes iestāde;

[ ]  valsts vai pašvaldības kontrolēta kapitālsabiedrība;

[ ]  komersants, kura akcijas ir iekļautas regulētā tirgū.

1. Parakstot šo identifikācijas veidlapu, Sadarbības partneris apliecina, ka visa norādītā un aizpildītā informācija identifikācijas veidlapā ir patiesa un pilnīga.
2. Parakstot šo identifikācijas veidlapu, Sadarbības partneris apliecina, ka mainoties veidlapā norādītajai informācijai, partneris informēs Uzņēmumu, nosūtot aktuālo informāciju uz  (‘’*Latvijas dzelzceļš’’* koncerna sabiedrības nosaukums) juridisko adresi vai e-pastu .

|  |  |
| --- | --- |
| Likumiskais pārstāvis*:*  | Personas statuss (valdes loceklis, prokūrists, pilnvarotā persona, cits) |
| Vārds, uzvārds |
| Paraksts3 |
| Datums |

1. *Iepirkuma komisija izslēgšanas noteikuma neattiecināmības pārbaudi veic piedāvājuma atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu.*  [↑](#footnote-ref-1)